b'\n_START_ARTICLE_\nChristopher Wren\n_START_SECTION_\n\xc5\xbdivljenje in delo\n_START_PARAGRAPH_\nWren je bil sin windsorskega dekana. Po stroki je bil matematik in astronom. Leta 1657 je postal profesor astronomije na Kolid\xc5\xbeu Gresham, \xc5\xa1tiri leta kasneje pa Savileov profesor astronomije v Oxfordu do svojega odstopa leta 1673. Bil je tudi med ustanovnimi \xc4\x8dlani Kraljeve dru\xc5\xbebe leta 1660 in njen predsednik med letoma 1680 do 1682._NEWLINE_Po njegovih na\xc4\x8drtih so leta 1665 zgradili Kraljevi observatorij Greenwich. Njegovo delo je temelj, na katerem se je razvila angle\xc5\xa1ka klasicisti\xc4\x8dna baro\xc4\x8dna arhitektura 18. stoletja (51 cerkva v Londonu, nova Katedrala svetega Pavla v Londonu (1669), Ashmoleova knji\xc5\xbenica v Oxfordu, borza Royal Exchange)._NEWLINE_Leta 1673 so ga povzdignili v vite\xc5\xa1ki red. Med letoma 1685 in 1688 ter 1702 do 1705 je bil \xc4\x8dlan angle\xc5\xa1kega parlamenta.'